একটা সময় ছিল, বাংলাদেশের কাছে পাত্তাই পেত না নেপাল। কিন্তু সেটা অতীত। ফুটবলের অস্থির সময়ে যেন স্বস্তির বাতাস। বর্তমান সময়ে লাল-সবুজ ফুটবলের অন্যতম প্রতিপক্ষ হয়ে দাঁড়িয়েছে হিমালয়কন্যার দেশটি। পরিসংখ্যানও তাই বলে। ফিফা র‌্যাংকিংয়ে নেপালের কাছে ৩৩ ধাপ পেছনে থাকলেও মুখোমুখি লড়াইয়ে বেশ এগিয়ে বাংলাদেশ। এ পর্যন্ত ২১ বারের সাক্ষাতে ১২ ম্যাচ জিতেছে লাল-সবুজের প্রতিনিধিরা। ছয় হারের বিপরীতে ড্র হয়েছে তিন ম্যাচ। ১৯৮৪ সালের সাউথ এশিয়ান ফেডারেশন গেমসে ২১ সেপ্টেম্বর ও ৩০ সেপ্টেম্বর দু’দফায় ৫-০ গোলে এই নেপালকে হারিয়েছিল বাংলাদেশ।